ฟุตบอลในประเทศมอลตา

ฟุตบอลในประเทศมอลตา ปัจจุบันดำเนินการโดยสมาคมฟุตบอลมอลตา กีฬาชนิดนี้ถูกทำให้เป็นที่รู้จักบนหมู่เกาะมอลตาในยุคการปกครองของจักรวรรดิบริติชในช่วงกลางคริสต์ศตวรรษที่ 19 โดยในตอนนั้น ฟุตบอลเป็นสิ่งแปลกใหม่สำหรับประเทศอังกฤษ และเป็นสิ่งที่ให้ความบันเทิงสำหรับทหารที่ประจำบนเกาะมอลตา ใน ค.ศ. 1863 ได้มีการก่อตั้งสมาคมฟุตบอลเพื่อบริหารกีฬาฟุตบอลซึ่งมีการเปลี่ยนแปลงอย่างรวดเร็วในขณะนั้น ในอดีตการแข่งขันฟุตบอลในมอลตาเป็นแบบสมัครเล่นและแข่งขันโดยไม่มีกำหนดการที่แน่นอน จนกระทั่งใน ค.ศ. 1909 ได้มีการจัดตั้งการแข่งขันแบบลีกขึ้น

สมาคมฟุตบอลมอลตาในปัจจุบันทำหน้าที่ดูแลฟุตบอลทีมชาติมอลตา และการแข่งขันลีกกึ่งอาชีพอย่างมอลตีสพรีเมียร์ลีก กับฟุตบอลถ้วยอย่างมอลตีสเอฟเอโทรฟี

สโมสรในประเทศมอลตาในปัจจุบันมีทั้งหมด 53 สโมสร จากการแข่งขันลีก 4 ระดับ ได้แก่ มอลตีสพรีเมียร์ลีก, เฟิสต์ดิวิชัน, เซคันด์ดิวิชัน และเทิร์ดดิวิชัน ลีกทุกระดับได้รับการสนับสนุนโดยธนาคารแห่งวัลเลตตา ทุกสโมสรในลีกจะได้เข้าร่วมแข่งขันฟุตบอลถ้วยอย่างมอลตีสเอฟเอโทรฟี ทีมชนะเลิศในรายการนี้จะได้พบกับทีมชนะเลิศพรีเมียร์ลีกในการแข่งขันมอลตีสซูเปอร์คัพ

 อ้างอิง 

 แหล่งข้อมูลอื่น 
 MaltaFootball.com 
 RSSSF: Maltese football
  League321.com - Maltese football league tables, records & statistics database.

 บรรณานุกรม 
Armstrong and Mitchell, Global and Local Football: Politics and Europeanization on the fringes of the EU, Routledge, 2008,